
DIRECŢIA EDILITARĂ

NR. _______________

REFERAT

privind aprobarea studiului de fezabilitate „Modernizarea funcţionării cazanelor de abur 1,2,3 de la CT SUD TIMIŞOARA. Interconexiunea cu TA ER 19,7-1,4/0,3”


În Conceptul strategic privind sistemul de termoficare al Municipiului Timişoara aprobat în anul 2003 şi actualizat în anul 2006 se prevede realizarea unor lucrări de investiţii care au drept scop modernizarea, retehnologizarea şi dezvoltarea capacităţilor de producere a energiei termice.
Ţinând cont de faptul că în cursul anului 2007 vor fi finalizate lucrările pentru montarea unei turbine cu abur de 19,7 Mw la CET SUD Timişoara şi pentru a asigura funcţionarea acestei turbine se impune realizarea unor lucrări de interconectare a acesteia cu restul echipamentelor, lucrări care vor avea în vedere asigurarea debitului de apă de alimentare necesar precum şi regalarea automată a nivelului de condens în schimbătoarele abur-apă, pentru menţinerea contrapresiunii turbinei la valoarea prescrisă.
Valoarea totală a investiţiei „Modernizarea funcţionării cazanelor de abur 1,2,3 de la CT SUD TIMIŞOARA. Interconexiunea cu TA ER 19,7-1,4/0,3” conform  devizului general din studiul de fezabilitate întocmit de SC COLTERM SA este de 1.228.310 lei reprezentând 361.874 EURO  la cursul de 3,39 lei/EURO din data de 12.01.2007. Durata de execuţie a lucrării este de 3 luni şi finanţarea se va realiza de la bugetul statului. 

Având în vedere cele expuse mai sus precum şi studiul de fezabilitate depus de  SC COLTERM SA cu nr. RE2007-280 /15.02.2007, propunem aprobarea Studiului de Fezabilitate „Modernizarea funcţionării cazanelor de abur 1,2,3 de la CT SUD TIMIŞOARA. Interconexiunea cu TA ER 19,7-1,4/0,3”.

